Nr. 55753/23.12.2021

**SE APROBĂ,**

**DIRECTORAT**

**Președinte**

**Bogdan**

**TONCESCU**

|  |  |  |  |
| --- | --- | --- | --- |
| **Membru Directorat** | **Membru Directorat** | **Membru Directorat** | **Membru Directorat** |
| **Ionuț – Bogdan** **GRECIA** | **Adrian** **MORARU** | **Cătălin – Constantin NADOLU** | **Marius Viorel****STANCIU** |

**PROCEDURĂ OPERAŢIONALĂ**

**MONITORIZAREA FUNCŢIONĂRII PIEŢELOR DIN RESPONSABILITATEA OTS**

Cod: TEL-07.V OS – DN/265

Ediția: I

Revizie: 1

|  |  |  |  |  |  |
| --- | --- | --- | --- | --- | --- |
| Nr.Crt. | Elemente privind responsabilii | Prenume și Nume | Funcția | Data | Semnătura |
| 1.3 | Avizat | Virgiliu IVAN | Director UNO – DEN |  |  |
| Cătălin SAVA | Director UMICA |  |  |
| Cristina Nicoleta PIRON | p. Director DMIPCEIE |  |  |
| Ion SMEEIANU | Inspector șef |  |  |
| 1.2 | Verificat | Octavia – Valentina UNGUROIU | Manager energetic MP |  |  |
| 1.1 | Elaborat | Mihaela – Stanca PETRESCU | Expert DENMP |  |  |

**Drept de proprietate**

Prezenta procedură este proprietatea **Companiei Naţionale de Transport al Energiei Electrice C.N.T.E.E. Transelectrica S.A.** Multiplicarea şi utilizarea parţială sau totală a acestui document este permisă numai cu acordul scris al conducerii C.N.T.E.E. Transelectrica S.A.

**decembrie 2021**

# CUPRINS

|  |  |  |
| --- | --- | --- |
| Numărul componentei în cadrul procedurii | Denumirea componentei din cadrul procedurii | Pagina |
| 1. | Pagina de Gardă  | 1 |
| 2. | Cuprins | 2 |
| 3. | Situaţia ediţiilor şi a reviziilor | 3 |
| 4. | Scop  | 4 |
| 5. | Domeniul de aplicare  | 4 |
| 6. | Documente de referinţă  | 4 |
| 7. | Definiţii şi abrevieri  | 4 |
| 8. | Mod de Lucru  | 6 |
| 9. | Responsabilităţi | 14 |
| 10. | Anexe, înregistrări, arhivări | 15 |
| 11. | Lista de difuzare  | 16 |

# SITUAŢIA EDIŢIILOR ŞI A REVIZIILOR

PROCEDURĂ OPERAŢIONALĂ

**Monitorizarea funcţionării pieţelor din responsabilitatea OTS**

|  |  |  |  |  |
| --- | --- | --- | --- | --- |
| Nr.crt. | Ediția sau, după caz, revizia în cadrul ediţiei | Componența revizuită | Modalitateareviziei | Data la care se aplică prevederile ediţiei sau reviziei editiei |
| 0 | 1 | 2 | 3 | 4 |
| 1 | Editia 0, Revizia 0 | Preluare prevederi Ordin ANRE nr. 57/2005 de aprobare a Metodologiei de monitorizare a pieţei angro de energie electrică pentru aprecierea nivelului de concurenţă pe piaţă şi prevenirea abuzului de poziţie dominantă – cod ANRE:35.2.407.0.01.07/12/2006 | Elaborareinițială | Iunie 2006 |
| 1 | Editia 0, Revizia 1 | Preluare prevederi Ordin ANRE nr. 35/2006 de aprobare a Metodologiei de monitorizare a pieţei angro de energie electrică pentru aprecierea nivelului de concurenţă pe piaţă şi prevenirea abuzului de poziţie dominantă – cod ANRE:35.2.407.0.01.07/12/2006 (Revizia 1) si a Ordinului ANRE nr. 19/2007 de aprobare a Metodologiei de stabilire, implementare şi utilizare a serviciului tehnologic de sistem rezervă de capacitate. | Revizie | Noiembrie 2007 |
| 2 | Editia 0, Revizia 2 | Actualizare în conformitate cu:1. prevederile P.O. Elaborarea procedurilor şi instrucţiunilor de lucru COD TEL – 03.01, revizia 7;
2. organigrama C.N.T.E.E Transelectrica S.A. în vigoare;
3. integrarea pieţelor monitorizate într-o singură platformă informatică (DAMAS), introducerea alocării de capacitate pe liniile de interconexiune cu rezoluţie zilnică şi intrazilnică şi revizuirea cadrului de reglementare privind funcţionarea pieţei de echilibrare.
 | Revizie | Iunie 2015 |
| 3 | Editia I, Revizia 0 | Preluare prevederi Ordin ANRE nr. 67/2018 de aprobare a Metodologiei de monitorizare a pieţei angro de energie electrică | Revizie totală | Decembrie 2018 |
| 4 | Editia I, Revizia 1 | Actualizare documente de referință şi preluare prevederi Ordin ANRE nr. 61/2020, Ordin ANRE nr. 152/2020, Ordin ANRE nr. 213/2020, cu modificările și completările ulterioare | Revizie | Decembrie 2021 |

# SCOP

# Procedura are drept scop stabilirea modului de lucru privind monitorizarea şi evaluarea funcţionării pieţelor centralizate administrate de OTS, pentru aprecierea nivelului de eficienţă şi concurenţă pe piaţă şi pentru prevenirea practicilor anticoncurenţiale.

# DOMENIUL DE APLICARE

# Prezenta procedură se aplică de către C.N.T.E.E. Transelectrica S.A., în activitatea de monitorizare a funcţionării Pieţei de Echilibrare, Pieţei de Servicii Tehnologice de Sistem şi Pieţei pentru Alocarea Capacităţilor de Interconexiune.

# DOCUMENTE DE REFERINȚĂ

##  Regulamentul de funcţionare şi de decontare a pieţei de echilibrare şi Regulamentul de calcul şi de decontare a dezechilibrelor părţilor responsabile cu echilibrare, aprobate prin Ordinul ANRE nr. 61/2020, respectiv prin Ordinul ANRE nr. 213/2020 cu modificările și completările ulterioare;

##  Regulamentul de programare a unităţilor de producţie dispecerizabile, a consumatorilor dispecerizabili şi a instalațiilor de stocare dispecerizabile, aprobat prin Ordinul ANRE nr. 61/2020 cu modificările și completările ulterioare;

## Ordin nr. 152/2020 pentru aprobarea regulilor de compensare financiară a resurselor dispecerizabile angajate în scopul redispecerizării sau comercializării în contrapartidă coordonată care nu se bazează pe piață și pentru modificarea unor reguli din domeniul energiei electrice;

##  Legea Energiei nr.123/2012 cu modificările şi completările ulterioare;

##  Metodologia de monitorizare a pieţei angro de energie electrică aprobată prin Ordinul ANRE nr. 67/2018;

## Regulamentul (UE) nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie;

## Procedura „Determinarea energiei disponibile pentru echilibrare”, cod TEL-.07.VI ECH-DN/19, versiunea în vigoare;

## Procedura „Monitorizarea dezechilibrelor Părţilor Responsabile cu Echilibrarea”, cod TEL-07.VI ECH-DN/17, versiunea în vigoare.

# DEFINIȚII ȘI ABREVIERI

## Definiții

Termenii definiţi în Documentele de Referinţă menţionate la punctul 6, au aceeaşi semnificaţie şi în prezenta procedură. În înţelesul prezentei proceduri, termenii folosiţi au semnificaţiile precizate mai jos:

|  |  |  |
| --- | --- | --- |
| Nr.crt. | Termenul | Definiția și/sau dacă este cazul actul care definește termenul |
| 1. | Platforma DAMAS | sistem informatic care integrează Piaţa de Echilibrare, Piaţa de Servicii Tehnologice de Sistem şi Piaţa pentru Alocarea Capacităţilor de Interconexiune |
| 2. | Oficiul de licitaţie | entitatea din cadrul OTS care execută procedurile de licitaţie pe Piaţa pentru Alocarea Capacităţilor de Interconexiune |
| 3. | Platforme de alocare | platforme europene utilizate pentru alocarea capacităților de interconexiune |

## Abrevieri

Abrevierile utilizate în prezenta procedură au semnificaţiile precizate mai jos. Abrevierile utilizate în Documentele de Referinţă menţionate la punctul 6, au aceeaşi semnificaţie şi în prezenta procedură.

|  |  |  |
| --- | --- | --- |
| Nr. crt. | Abrevierea | Termenul abreviat |
| 1. | MP | entitatea de monitorizare pieţe din cadrul OTS |
| 2. | OPSTS | Operatorul Pieţei de Servicii Tehnologice de Sistem |
| 3. | OPE | Operatorul Pieţei de Echilibrare |
| 4. | OTS | Operatorul de Transport şi de Sistem |
| 5. | PACI | Piaţa pentru Alocarea Capacităţilor de Interconexiune |
| 6. | PE | Piaţa de Echilibrare |
| 7. | PSTS | Piaţa de Servicii Tehnologice de Sistem |
| 8. | PZU | Piaţa pentru Ziua Următoare |
| 9. | SEN | Sistemul Electroenergetic Naţional |
| 10. | RPD | Regulamentul de programare a unităţilor de producţie dispecerizabile, a consumatorilor dispecerizabili şi a instalațiilor de stocare dispecerizabile, aprobat prin Ordinul ANRE nr. 61/2020 cu modificările și completările ulterioare |
| 11. | ODPE | operatorul de decontare a pieţei de echilibrare |

# MOD DE LUCRU

## Informaţii prelucrate în vederea monitorizării pieţelor

### **Informaţii zilnice preluate din Platforma DAMAS / furnizate, în format electronic, de OPE în vederea monitorizării PE**

1. ofertele transmise de participanţii la PE (pe ID/UD/CD/ISD);
2. declaraţiile de disponibilitate, inclusiv justificările pentru reducerile de disponibilitate:
	1. transmise în ziua anterioară zilei de livrare înainte de ora limită prevăzută în RPD (ultima comunicată);
	2. actualizate de PPE / PRE anterior ID afectat, conform prevederilor RPD;
3. ordinele de merit utilizate pe PE, pe tip de reglaj;
4. notificările privind producția UD, unităţilor nedispecerizabile, consumul CD, respectiv producția sau consumul ISD:
	1. transmise de PRE înainte de termenele limită prevăzute în RPD;
	2. implicite, generate automat în Platforma DAMAS conform prevederilor RPD;
	3. rezultate prin modificarea notificărilor fizice aprobate, după termenele de transmitere, conform prevederilor RPD;
5. schimburile nearmonizate între PRE, separat pentru fiecare zonă de tranzacţionare şi ID şi valorile stabilite prin corectarea automată în Platforma DAMAS conform prevederilor RPD;
6. exporturile / importurile notificate separat pentru fiecare graniţă;
7. consumul notificat de fiecare PRE;
8. notificările în dezechilibru ale PRE;
9. energiile selectate pentru echilibrare şi pentru managementul congestiilor de reţea pentru fiecare tip de reglaj, pe ID/UD/CD/ISD/agregate pe PPE şi ID;
10. preţurile energiilor de echilibrare selectate pe tip de reglaj (pe ID/UD/CD/ISD);
11. alte informaţii rezultate din procesul de operare a PE, transmise într-un format convenit, necesare pentru efectuarea de către MP a unor analize specifice.

Înregistrările vor fi asociate cu:

* 1. codul de identificare al participantului
	2. ziua de livrare
	3. intervalul de decontare ID
	4. marca de timp corespunzatoare intrării în platforma IT

### **Informaţii lunare preluate din Platforma DAMAS / furnizate, în format electronic, de OPE în vederea monitorizării PE**

1. tranzacţiile angajate pe PE (energii şi preţuri) pentru fiecare UD/CD/ISD, pe tip de reglaj, pentru fiecare ID, din care separat tranzacţiile angajate marcate pentru managementul congestiilor, tranzacţiile virtuale, tranzacţiile marcate ca anulate pentru managementul congestiilor și tranzacțiile în afara PE cu compensație financiară;
2. tranzacţiile definitive pe PE (energii efectiv livrate şi preţuri) pentru fiecare UD/CD/ISD, pe tip de reglaj, pentru fiecare ID, din care separat tranzacţiile pentru managementul congestiilor, tranzacţiile înlocuitoare ale tranzacţiilor angajate marcate ca anulate şi tranzacțiile în afara PE cu compensație financiară;
3. alte informaţii rezultate din procesul de operare a PE, transmise într-un format convenit, necesare pentru efectuarea de către MP a unor analize specifice.

### **Informaţii lunare preluate de pe website-ul ODPE / furnizate, în format electronic, de ODPE în vederea monitorizării PE**

1. costurile / veniturile rezultate din echilibrarea sistemului, separat pentru fiecare ID din luna de livrare;
2. surplusul de costuri / deficitul de venituri rezultat din managementul congestiilor de reţea, separat pentru fiecare ID din luna de livrare;
3. costurile pentru managementul congestiilor de reţea în luna de livrare;
4. costurile efective pentru echilibrarea sistemului în luna de livrare;
5. preţurile de dezechilibru pe PE;
6. nota de informare pentru decontarea lunară a PPE;
7. nota de informare pentru decontarea lunară a dezechilibrelor PRE;
8. costurile / veniturile suplimentare provenite din echilibrarea sistemului, dacă există;
9. situaţia lunară a dezechilibrelor cantitative şi valorice ale fiecărei PRE, pentru fiecare ID din luna de livrare;
10. dezechilibrul sistemului;
11. alte informaţii rezultate din procesul de decontare a PE, transmise într-un format convenit, necesare pentru efectuarea de către MP a unor analize specifice.

### **Informaţii preluate din Platforma DAMAS / furnizate de OPSTS, în vederea monitorizării PSTS**

1. cantităţile şi preţurile ofertate de participanţii la licitaţii, pentru fiecare tip de rezervă, pentru fiecare zi de livrare şi ID;
2. cantităţile de rezerve contractate pe participant şi preţurile de achiziţie, pentru fiecare tip de rezervă, pentru fiecare zi de livrare şi ID;
3. cesionările pentru fiecare tip de rezervă: deţinătorul iniţial al rezervei contractate, deţinătorul final al rezervei contractate, valoarea cesionată şi perioada de cesionare;
4. alte informaţii rezultate din procesul de administrare a PSTS, transmise într-un format convenit, necesare pentru efectuarea de către MP a unor analize specifice.

### **Informaţii preluate din Platforma DAMAS / Platformele de alocare (în limita prevederilor contractuale) / furnizate de Oficiul de Licitaţii / OTS vecin (în limita prevederilor contractuale), în vederea monitorizării PACI (alocări pe termen lung)**

1. capacitatea de transfer disponibilă şi intervalul de timp corespunzător, pentru fiecare graniţă, pentru fiecare direcţie (import/export) şi pentru fiecare sesiune de alocare;
2. capacitatea solicitată şi preţurile ofertate de fiecare participant la licitaţiile pentru alocarea de capacitate, pentru fiecare graniţă şi pentru fiecare direcţie (import/export), cu precizarea intervalului de timp corespunzător, pentru fiecare sesiune de alocare;
3. capacitatea alocată fiecărui participant la licitaţiile pentru alocarea de capacitate, pentru fiecare graniţă şi pentru fiecare direcţie (import/export);
4. preţurile de închidere a licitaţiilor pentru fiecare graniţă şi direcţie;
5. transferurile de capacitate pentru fiecare graniţă şi pentru fiecare direcţie (import/export): deţinătorul iniţial al capacităţii, deţinătorul final al capacităţii, valoarea capacităţii transferate cu identificarea sursei dreptului de capacitate (ex. licitaţie anuală; licitatie lunară), perioada de transfer;
6. remunerare participanţi (deținători de drepturi fizice de capacitate în baza principiului UIOSI „utilizează sau vinde” / deținători de drepturi financiare de capacitate, dacă există);
7. alte informaţii rezultate din procesul de operare a PACI, transmise într-un format convenit, necesare pentru efectuarea de către MP a unor analize specifice.

### **Informaţii preluate din Platforma DAMAS / Platformele de alocare (în limita prevederilor contractuale) / furnizate de Oficiul de Licitaţii / OTS vecin (în limita prevederilor contractuale), în vederea monitorizării PACI (alocări zilnice şi intrazilnice)**

1. capacitatea de transfer disponibilă/oferită la alocarea zilnică şi intrazilnică de capacitate, pentru fiecare graniţă, pentru fiecare direcţie și ID;
2. capacităţile solicitate şi preţurile ofertate de fiecare participant la licitaţiile explicite pentru alocarea zilnică şi intrazilnică pe capacitate, pentru fiecare graniţă, pentru fiecare direcţie și ID;
3. capacităţile alocate fiecărui participant la licitaţiile explicite pentru alocarea zilnică şi intrazilnică de capacitate, pentru fiecare direcţie, pentru fiecare graniţă și ID;
4. preţurile de închidere a licitaţiilor explicite zilnice şi intrazilnice pentru fiecare graniţă, direcţie și ID;
5. poziţia netă şi preţul congestiei rezultate pe graniţe, dacă există, pentru fiecare ID în cazul alocărilor implicite de capacitate;
6. alte informaţii rezultate din procesul de operare a PACI, transmise într-un format convenit, necesare pentru efectuarea de către MP a unor analize specifice.

## Monitorizarea respectării regulilor de piaţă

### Platforma DAMAS verifică automat din punct de vedere al respectării formei şi conţinutului datele introduse de participanţi, respectiv notificările fizice, declaraţiile de disponibilitate şi ofertele (PE, PSTS, PACI), realizându-se astfel o monitorizare proactivă, de tip preventiv, prin validarea / invalidarea datelor introduse de participanţi, anterior momentului de livrare;

### Mesajele de confirmare / de eroare rezultate în urma validării sunt transmise participanţilor automat, într-un format standard, pe aceeaşi cale pe care a fost recepţionată informaţia iniţială, fiind stocate în Platforma DAMAS pentru eventuale analize ulterioare;

### Pe baza informaţiilor de la art. 8.1., MP verifică respectarea regulilor de piaţă, urmărind detectarea cauzelor care duc la încălcarea regulilor şi găsirea soluţiilor pentru evitarea lor în viitor.

## Monitorizarea funcţionării pieţelor

### **Indicatori de eficienţă / performanţă ai Pieţelor**

În scopul evaluării eficienţei şi performanţelor pieţelor, reflectate în principal în nivelul preţurilor rezultate, MP urmăreşte:

1. energia disponibilă pentru echilibrare (creştere / reducere) și energia disponibilă ofertată, separat pe fiecare tip de reglaj, pe ID şi UD/CD/ISD, agregate pe PPE şi ID (interval de procesare zilnic / lunar / anual);
2. preţurile de ofertă pe PE: valori minime, maxime, medii ponderate la creştere / reducere (interval de procesare zilnic / lunar / anual);
3. volumele tranzacţionate pe PE şi preţurile asociate pentru fiecare tip de reglaj şi fiecare ID: valori minime, maxime, distribuţie statistică, procent din total consum, comparaţie între preţul pe PE şi preţul pe PZU (interval de procesare zilnic / lunar / anual);
4. costurile congestiilor raportate la costurile totale ale energiei de echilibrare (interval de procesare lunar / anual);
5. gradul de corelare între preţurile pe PE şi volumele tranzacţionate (interval de procesare lunar / anual);
6. gradul de corelare între preţurile de dezechilibru pe PE şi consumul intern (interval de procesare lunar / anual);
7. volatilitatea preţurilor de dezechilibru pe PE (interval de procesare lunar / anual);
8. prognoza de consum pe total SEN comparativ cu valoarea consumului realizat pentru fiecare ID: diferenţe minime, maxime, distribuţie statistică (interval de procesare zilnic / lunar / anual);
9. suma între producţia notificată şi soldul schimburilor programate de energie electrică comparativ cu prognoza de consum / consumul realizat pentru fiecare ID (interval de procesare zilnic / lunar / anual);
10. rezerva de energie la vârful de sarcină a sistemului (interval de procesare zilnic);
11. capacitatea de producere disponibilă / indisponibilă în sistem pentru fiecare ID (interval de procesare zilnic / lunar / anual);
12. capacitatea de producere nou instalată în cursul anului de raportare (interval de procesare anual);
13. capacitatea de producere scoasă din funcţiune în cursul anului de raportare (interval de procesare anual);
14. preţuri pe contractele de servicii tehnologice de sistem pe tipuri de rezerve şi participanţi (interval de procesare lunar / anual);
15. volumele ofertate / tranzacţionate pe PSTS, pe tipuri de rezerve (interval de procesare lunar / anual);
16. capacitatea de transfer pe liniile de interconexiune: valori oferite, solicitate şi alocate, preţurile oferite şi preţurile de închidere a licitaţiilor pentru fiecare graniţă, pentru fiecare direcţie, pentru fiecare interval de alocare, comparaţie cu perioadele anterioare (interval de procesare zilnic / lunar / anual);
17. gradul de utilizare a capacităţii de transfer pe liniile de interconexiune pe direcţie (import / export) şi graniţe (interval de procesare lunar / anual);
18. schimburi comerciale de import / export pe graniţe (interval de procesare zilnic / lunar / anual).

### **Indicatori de structură / concentrare ai Pieţelor**

Pentru a identifica participanţii care deţin o pozitie dominantă pe piaţă şi gradul de concentrare a pieţelor MP determină şi analizează:

#### Cota de piaţă a celui mai mare participant la piaţă – C1 [%]:

* 1. se calculează cotele de piaţă ale producătorilor din punct de vedere al capacităţii instalate la nivel de sistem şi se determină cea mai mare valoare, respectiv indicatorul C1 (anual);
	2. se calculează cota fiecărui participant pe PE, pe tip de reglaj, din punct de vedere al energiei disponibile ofertate şi al volumului tranzacţionat şi se determină indicatorul C1 pe tip de reglaj (lunar / anual / intervale relevante);
	3. se calculează cota fiecărui participant pe PSTS, pe tip de rezervă, din punct de vedere al rezervei contractate şi se determină indicatorul C1 pe tip de rezervă (lunar / anual / intervale relevante);
	4. se calculează cota fiecărui participant pe PACI, pe graniţă şi direcţie, din punct de vedere al capacităţii alocate în mod explicit şi se determină indicatorul C1 pe graniţă şi direcţie (pe intervale de alocare / lunar);

Semnificaţia valorilor indicatorului C1este:

* + C1 > 20 %, concentrare îngrijorătoare pentru piaţă;
	+ C1 > 40 %, posibila existenţă a unei poziţii dominante pe piaţă;
	+ C1 > 50 %, indicarea existenţei unei poziţii dominante pe piaţă.

#### Suma cotelor de piaţă ale celor mai mari trei participanţi – C3 [%]:

1. se calculează cotele de piaţă ale producătorilor din punct de vedere al capacităţii instalate la nivel de sistem şi se determină indicatorul C3 (anual);
2. se calculează cota fiecărui participant pe PE, pe tip de reglaj, din punct de vedere al energiei disponibile ofertate şi al volumului tranzacţionat şi se determină indicatorul C3 pe tip de reglaj (lunar / anual / intervale relevante);
3. se calculează cota fiecărui participant pe PSTS, pe tip de rezervă, din punct de vedere al rezervei contractate şi se determină indicatorul C3 pe tip de rezervă (lunar / anual / intervale relevante);
4. se calculează cota fiecărui participant pe PACI, pe graniţă şi direcţie, din punct de vedere al capacităţii alocate în mod explicit şi se determină indicatorul C3 pe graniţă şi direcţie (pe intervale de alocare / lunar).

Semnificaţia valorilor indicatorului C3 este:

* + 40 % < C3 < 70 %, concentrare moderată a puterii de piaţă;
	+ 70 % < C3 < 100 %, concentrare ridicată a puterii de piaţă.

#### Indicatorul Hirschman – Herfindahl (HHI):

1. se însumează pătratele cotelor de piaţă ale producătorilor calculate din punct de vedere al capacităţii instalate la nivel de sistem şi se determină indicatorul HHI pe capacităţi instalate (anual);
2. prin însumarea pătratelor cotelor de piaţă ale participanţilor pe PE, calculate din punct de vedere al energiei disponibile ofertate, respectiv al volumelor tranzacţionate pe PE, se determină indicatorul HHI corespunzător pe tip de reglaj (lunar / anual / intervale relevante);
3. prin însumarea pătratelor cotelor de piaţă ale participanţilor pe PSTS calculate din punct de vedere al rezervelor contractate, se determină indicatorul HHI pe tip de rezervă (lunar / anual / intervale relevante);
4. prin însumarea pătratelor cotelor de piaţă ale participanţilor pe PACI din punct de vedere al capacităţilor alocate in mod explicit, se determină indicatorul HHI pe graniţă şi direcţie (pe intervale de alocare / lunar)

Semnificaţia valorilor HHI este următoarea:

* + HHI tinde la 0, concurenţă perfectă;
	+ HHI < 1000, piaţă neconcentrată;
	+ 1000 < HHI < 1800, piaţă moderat concentrată;
	+ HHI > 1800, piaţă cu concentrare ridicată (excesiv concentrată);
	+ HHI = 10000, monopol;

#### Indicatorii producătorului determinant (PSI / RSI):

1. PSI se calculează de către MP pentru fiecare participant la PE, pe baza energiei disponibile ofertate pe tip de reglaj a participanţilor la PE şi a energiei de echilibrare totale efectiv livrate pe tip de reglaj, determinându-se astfel intervalele de decontare în care un participant a fost absolut necesar acoperirii cererii de energie de echilibrare;
2. indicatorul PSI se determină pentru fiecare ID, pentru fiecare participant la PE, la creştere / reducere de putere, pentru fiecare tip de reglaj, prin interpretarea rezultatelor obţinute cu următoarea formulă:

$$r\_{j}(i)=\frac{\sum\_{k=1}^{N}ED\_{k}\left(i\right)-ED\_{j}(i)}{\sum\_{k=1}^{N}EL\_{k}(i)}$$

în care:

k, j = indici ai participanţilor la piaţă;

N = numărul participanţilor la piaţă;

i = ID;

EDk,j (i) = energia disponibilă ofertată a participantului la piaţă în ID i;

ELk (i) = energia efectiv livrată de participantul la piaţă în ID i.

1. PSI este egal cu 1 dacă raportul rj este subunitar şi 0 dacă raportul rj este supraunitar;
2. indicatorul RSI este o formă a lui PSI, calculat pentru participantul cu cea mai mare energie disponibilă ofertată în ID i

Semnificaţia valorilor PSI/RSI este următoarea:

* + PSI = 1 participantul la piaţă respectiv este considerat determinant – în acest caz respectivul participant poate controla preţul;
	+ Testul Sheffrin: RSI exprimat procentual trebuie să fie mai mic de 110% pentru mai puţin de 5% din ID ale unui an calendaristic, pentru ca pe o piaţă să se manifeste corect concurenţa.

#### Numărul minim al producătorilor reziduali (NPS):

1. se defineşte ca fiind numărul minim al participanţilor (dat de numărul de ordine al ultimului participant determinant) care împreună sunt strict necesari pentru asigurarea cererii pieţei într-un anumit interval de decontare. Indicatorul NPS pe PE rezultă după echilibrarea relaţiei:

$$\sum\_{k=1}^{N}ED\_{k} \left(i\right)- \sum\_{j=1}^{NPS}ED\_{j}\left(i\right)=\sum\_{k=1}^{N}EL\_{k}(i)$$

 în care:

k = indice al participanţilor la piaţă;

N = numărul participanţilor la piaţă;

j = indice al participanţilor la piaţă ordonaţi descrescător după mărime (j=1 fiind cel mai mare);

i = ID;

EDk,j (i) = energia disponibilă ofertată a participantului la piaţă în ID i;

ELk (i) = energia efectiv livrată de participantul la piaţă în ID i.

Semnificaţia valorilor NPS este următoarea:

* + NPS ≤ 4 oferă informaţii cu privire la posibilitatea existenţei unor înţelegeri între participanţii la piaţă;

### **Indicatori de evaluare a comportamentului participanţilor la piaţă**

Pentru identificarea eventualelor situaţii de comportament anormal, inadecvat sau anticoncurenţial al participanţilor la piaţă, se monitorizează:

1. evoluţia modului de ofertare a fiecărui participant la piaţă şi schimbările importante în modul de ofertare (oferte la preţuri excesiv de mari / mici, cantităţi neobişnuite ofertate etc.); în cazul PSTS şi PACI (alocări pe termen lung), MP depune eforturi pentru realizarea unei monitorizări proactive, încă din etapa de ofertare, anterioară momentului tranzacţionării / livrării;
2. energia disponibilă ofertată pentru fiecare UD/CD/ISD şi ID, comparativ cu rezervele contractate ca servicii tehnologice de sistem;
3. schimbările intervenite în programele de funcţionare ale UD/CD/ISD;
4. realizarea sistematică de notificări fizice în dezechilibru cu valori semnificative în conformitate cu prevederile PO „Monitorizarea dezechilibrelor Părţilor Responsabile cu Echilibrarea”, cod TEL-.07.VI ECH-DN/17, versiunea în vigoare;
5. greşelile frecvente în întocmirea ofertelor / notificărilor;
6. curba clasată anuală a valorilor PSI.

## Acţiuni întreprinse de MP ca rezultat al monitorizării pieţelor

### Dacă MP identifică încălcarea unor regulisau suspectează un comportament anormal, inadecvat sau anticoncurenţial al participanţilor la piaţă, întreprinde următoarele acţiuni:

1. solicită informaţii şi explicaţii suplimentare de la participantul în cauză şi/sau de la operatorii pieţelor monitorizate;
2. informează intern conducerea companiei în vederea analizării situaţiei şi luării măsurilor care se impun, ţinând cont de cauza neconformităţii (ex. determinate de platforma IT), durata neconformităţii până la soluţionare, efectul cumulativ al mai multor neconformităţi constatate, acţiunile întreprinse de către participant în vederea soluţionării situaţiei;
3. atenţionează participantul în cauză sau nu întreprinde nicio acţiune ulterioară, în cazul unor încălcări minore şi întamplătoare, rezultate în urma unor erori sau al lipsei unor proceduri adecvate;
4. informează în cel mai scurt timp ANRE, şi dacă situaţia o cere alte instituţii (de ex. Consiliul Concurenţei, ACER), în cazul în care neconformitatea constatată poate influenţa semnificativ funcţionarea sau performanţele pieţei sau există suspiciuni de comportament anormal, inadecvat sau anticoncurenţial al participanţilor la piaţă;
5. propune către ANRE soluţii de remediere a situaţiei constatate (schimbarea unor reguli, aplicarea unor sancţiuni, suspendarea participantului);

### MP elaborează rapoarte, analize sau informări interne către conducerea companiei care includ, după caz:

1. aprecieri cu privire la structura şi performanţele pieţelor supravegheate bazate pe indicatorii precizaţi în prezenta procedură;
2. identificarea cazurilor de funcţionare inadecvată a pieţelor şi a cauzelor posibile care le-au provocat;
3. analiza cazurilor susceptibile de comportament anormal, inadecvat sau anticoncurenţial al participanţilor la piaţă, împreună cu acţiunile întreprinse / informaţiile culese în scopul analizării situaţiilor semnalate, până la data întocmirii raportului;
4. analiza cazurilor susceptibile de posibil abuz de piaţă conform REMIT, realizată conform prevederilor procedurii specifice;
5. soluţii posibile pentru remedierea abaterilor constatate, inclusiv comunicarea acestora către ANRE;
6. analize pe probleme specifice pieţelor de energie electrică, într-un anumit context.

### MP transmite săptămânal (în cea de-a doua zi lucrătoare a săptămânii curente pentru săptămâna anterioară) către ANRE, prin mijloace electronice (pe adresa de e-mail pusă la dispoziţie de ANRE în acest scop), informări succinte privind:

1. evenimentele deosebite care au avut loc pe pieţele supravegheate în săptămâna anterioară;
2. evoluţia preţurilor pe pieţele supravegheate, cu precizarea motivelor pe baza datelor deţinute;
3. alte elemente considerate importante privind funcţionarea pieţelor supravegheate.

### MP transmite lunar către ANRE un raport privind funcţionarea pieţelor supravegheate, în care se vor evidenţia, în principal:

1. performanţele pieţelor supravegheate bazate pe indicatorii de structură / concentrare şi de comportament precizaţi în prezenta procedură;
2. situaţiile de funcţionare deficitară / disfuncţionalitate a pieţelor şi cauzele acestora;
3. eventualele comportamente anormale, inadecvate sau acţiuni cu caracter anticoncurenţial ale participanţilor la pieţe, identificate sau suspectate;
4. prezentarea în sinteză a cazurilor suspectate de manipulare de piaţă sau tentativă de manipulare de piaţă;
5. aprecieri privind situaţiile de neconformitate identificate în cursul monitorizării, observaţii privind modul de ofertare, greşelile frecvente ale participanţilor, situaţiile de neîndeplinire a obligaţiilor aferente tranzacţiilor încheiate;
6. acţiunile întreprinse de OTS în vederea depistării, analizării şi eventual remedierii acestor situaţii, inclusiv informările transmise către alte instituţii naţionale (de ex. Consiliul Concurenţei) şi/sau europene (de ex. ACER), după caz;
7. propuneri privind modificarea cadrului de reglementare aplicabil.

### Raportul lunar de monitorizare se va transmite către ANRE în format electronic (pe adresa de e-mail pusă la dispoziţie de ANRE în acest scop) la sfârşitul lunii curente pentru luna precedentă, fără aspectele / analizele specifice PE, urmând ca acestea să fie cuprinse în forma completă a raportului lunar de monitorizare, având în vedere decalarea prevăzută în cadrul de reglementare aplicabil pentru finalizarea decontărilor pe PE. Forma completă a raportului de monitorizare se transmite către ANRE atât în format electronic cât şi letric.

### În funcţie de importanţa sau gravitatea evenimentelor constatate în pieţele supravegheate, MP sesizează ANRE în cel mai scurt timp posibil, în afara rapoartelor periodice, în format letric sau electronic (e-mail), cu privire la modificarea semnificativă a preţului pe una dintre pieţele supravegheate, orice suspiciune de comportament anormal, inadecvat sau anticoncurenţial al participanţilor la piaţă sau care se abate de la reglementările specifice în vigoare.

### MP publică la adresa www.transelectrica.ro o sinteză lunară a rezultatelor monitorizării pieţelor din responsabilitatea OTS. Indicatorii prezentaţi sunt calculaţi pe baza datelor agregate, cu păstrarea confidenţialităţii informaţiilor sensibile din punct de vedere comercial (pe baza principiului neidentificării integrale a tranzacţiei, cu respectarea reglementărilor europene aplicabile), în măsura în care legislaţia naţională nu prevede altfel.

# RESPONSABILITĂȚI

## MP răspunde de:

### Monitorizarea respectării de către părţile implicate a regulilor de piaţă;

### Monitorizarea funcţionării pieţelor aflate în responsabilitatea OTS şi a comportamentului participanţilor pe aceste pieţe;

### Elaborarea de rapoarte, analize sau informări interne către conducerea companiei privind funcţionarea pieţelor aflate în responsabilitatea OTS;

### Întocmirea şi transmiterea la ANRE a rapoartelor de monitorizare săptămânale şi lunare conform termenelor precizate în prezenta procedură;

### Informarea ANRE cu privire la aspecte care sugerează o funcţionare inadecvată a pieţelor centralizate din responsabilitatea OTS sau care sugerează un comportament anticoncurenţial sau inadecvat al participanţilor la piaţă;

### Propunerea unor soluţii posibile pentru remedierea situaţiilor constatate de funcţionare inadecvată a pieţelor;

### Publicarea de rapoarte lunare, atât în limba română cât şi engleză, cuprinzând sinteze rezultate în urma activităţii de monitorizare a pieţelor centralizate din responsabilitatea OTS;

### Dezvoltarea de sisteme de colectare, stocare, prelucrare şi diseminare a informaţiilor rezultate din procesul de monitorizare a pieţelor aflate în responsabilitatea OTS;

## Operatorii pieţelor aflate în responsabilitatea OTS răspund de:

### Înregistrarea şi arhivarea pe o perioadă de minim 5 ani a informaţiilor privind operarea PE, PSTS şi PACI şi punerea la dispoziţia MP a informaţiilor solicitate privind funcţionarea acestora.

# ANEXE, ÎNREGISTRĂRI, ARHIVĂRI

## Anexe

N/A

## Înregistrări

* oferte participanți PE/PSTS/PACI
* notificări fizice PE
* declarații de disponibilitate PE
* cantități tranzacționate PE/PSTS/PACI
* prețuri rezultate în urma tranzacțiilor pe PE/PSTS/PACI
* indicatori specifici
* rapoarte de monitorizare

## Arhivări

Arhivarea prezentei proceduri și a celorlalte informații documentate se face conform Nomenclatorului arhivistic în vigoare.

# LISTA DE DIFUZARE

**Document difuzat: Procedura Operaţională**

Denumire: **Monitorizarea funcţionării pieţelor din responsabilitatea OTS**

Cod: **TEL-07.V OS – DN/265**

**Ediția I**

**Revizia 1**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | Scopul difuzării | Exemplar nr. | Compartiment | Funcția | Numele și prenumele | Data primirii | Semnătura |
| 0 | 1 | 2 | 3 | 4 | 5 | 6 | 7 |
| 3.1 | Aplicare | Format electronic | UNO-DEN, MP | Toţi angajaţii |  | *Data postării pe site* |  |
| 3.2 | Informare | N/A |  |  |  | *Data postării pe site* | N/A |
| 3.3  | Evidența | original | DMIPCEIE | IMC |  | … |  |
| 3.4 | Arhivare | E1 (copie martor) | UNO-DEN, MP | Manager energetic MP | UnguroiuOctavia -Valentina | … |  |
| 3.5 | Alte scopuri | - |  |  |  |  |  |